La Direcció General d'Infància informa les famílies que vulguen acollir persones refugiades menors d'edat
11 de juliol 2018

![Imagen 1](/media/4v5crkl3/74-monica-caparros-c.jpg)

Després de l'arribada del vaixell _Aquarius_ al port de València el passat 17 de juny, moltes famílies de Sagunt es van oferir per a acollir persones refugiades, entre elles menors d'edat no acompanyats. Davant esta situació, la Direcció General d'Infància i Adolescència ha remés una carta en la qual dóna informació útil sobre este assumpte.

Segons este organisme, les persones menors d'edat de l'_Aquarius_ susceptibles d'acolliment tenen entre 14 i 17 anys. El temps que estaran a la Comunitat Valenciana és incert, ja que s'està valorant individualment la situació de cadascuna d'elles.

Si alguna família continua interessada a mantindre el seu oferiment inicial per a acollir les persones estrangeres menors d'edat, s'ha facilitat un contacte a través del telèfon gratuït 900 150 804, atés per l'entitat sense ànim de lucre AVAF (Associació Valenciana d'Acolliment Familiar), col·laboradora amb la Conselleria d'Igualtat i Polítiques Inclusives.

Així mateix, la Direcció General d'Infància i Adolescència indica que també poden dirigir-se a eixe telèfon les famílies que desitgen fer extensiu el seu oferiment d'acolliment a les persones menors d'edat residents en la Comunitat Valenciana tutelades o/i en guarda, sobretot per a persones menors d'edat amb necessitats especials i grups de germans.

La delegació de Servicis Socials de l'Ajuntament de Sagunt ha agraït la resposta de la ciutadania davant la situació d'emergència que va esdevindre de l'arribada del vaixell _Aquariu__s_ al port de València.

**“Una de les qüestions que més van preocupar sobre este assumpte va ser l'arribada de menors no acompanyats en esta embarcació. Moltes famílies de Sagunt es van oferir per a este acolliment. Reiterem l'agraïment a la ciutadania, que una vegada més ha mostrat la seua solidaritat i posem a la seua disposició la informació que s'ha rebut sobre este assumpte”**, ha dit la delegada de Servicis Socials, Mónica Caparrós.  

*   [](http://www.facebook.com/sharer.php?u=https://aytosagunto.es/va/actualitat/la-direccio-general-d-infancia-informa-les-families-que-vulguen-acollir-persones-refugiades-menors-d-edat/ "Facebook")
*   [](http://twitter.com/share?url=https://aytosagunto.es/va/actualitat/la-direccio-general-d-infancia-informa-les-families-que-vulguen-acollir-persones-refugiades-menors-d-edat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-direccio-general-d-infancia-informa-les-families-que-vulguen-acollir-persones-refugiades-menors-d-edat/ "Linked In")
*   [](mailto:?body=https://aytosagunto.es/va/actualitat/la-direccio-general-d-infancia-informa-les-families-que-vulguen-acollir-persones-refugiades-menors-d-edat/)